Muzium ini dibuka pada 10 Ogos 1793 dengan pameran 537 lukisan, kebanyakan karyanya dirampas dari gereja dan hak milik diraja. Oleh kerana masalah struktur dengan bangunan, muzium ditutup pada 1796 hingga 1801. Saiz pengumpulan bertambah di bawah Napoleon, apabila muzium dinamakan semula "Musée Napoléon". Selepas kekalahannya di Waterloo, banyak karya yang dirampas oleh tentera Napoleon telah dipulangkan kepada pemilik asalnya. Pengumpulan telah terus bertambah sewaktu pemerintahan Louis XVIII dan Charles X, dan sewaktu Empayar Perancis Kedua muzium memperolehi 20,000 keping. Pegangan telah bertambah secara stabil melalu dermaan dan hadiah sejak Republik Ketiga, kecuali sewaktu dua Perang Dunia. Setakat 2008, koleksi dibahagikan di kalangan lapan jabatan kurator: Purba Mesir; Purba Timur Dekat; Purba Greek, Etruscan, dan Purba Rom; Kesenian Islam; Arca; Seni Hiasan; Seni Lukis; Cetakan dan Lukisan.